open-index/open-wikipedia-markdown huggingface dataset:
Joel Määttä

**Joel Määttä** (s. 6. heinäkuuta 2002 Helsinki) on suomalainen jääkiekkoilija, joka pelaa SM-liigajoukkue Turun Palloseurassa. Hän toimii joukkueen varakapteenina. Määttä on pelipaikaltaan keskushyökkääjä, mutta hän osaa pelata myös laidassa.

## Ura
### Seuraura
Määttä on Jokereiden kasvatti. Sioux City Musketeers varasi hänet 116. pelaajana USHL:n varaustilaisuudessa 2018. Määttä pelasi kauden 2018–2019 pääasiassa Jokereiden A-nuorissa, mutta osan kaudestaan myös B-nuorissa, jossa hän voitti Suomen-mestaruuden. Kaudeksi 2019–2020 Määttä siirtyi hänet vuotta aiemmin varanneeseen Musketeersin USHL-joukkueeseen, jossa hän pelasi kaksi kautta.

Vuodet 2021–2025 Määttä kävi Vermontin yliopistoa. Edmonton Oilers varasi hänet seitsemännellä kierroksella 222. pelaajana . Toisena yliopistovuotenaan (sophomore) 2022–2023 Määttä nousi Vermontin varakapteeniksi. Viimeisenä vuotenaan (senior) 2024–2025 hän toimi joukkueen kapteenina. Hän voitti Vermontin sisäisen syöttö- (18) ja pistepörssin (27).

Kaudeksi 2025–2026 Määttä siirtyi kaksivuotisella sopimuksella SM-liigajoukkue Turun Palloseuraan (TPS). Joukkueen apuvalmentajana toimii hänelle alle 20-vuotiaiden maajoukkueesta tuttu Mikko Koivu. Määttä nimettiin TPS:n varakapteeniksi. Hän teki liigadebyyttinsä runkosarjan avauskierroksella 9. syyskuuta 2025 vieraissa Hämeenlinnan Pallokerhoa vastaan. Määttä merkittiin heti TPS:n ykkössentteriksi, ja hänen laitureinaan pelasivat Eetu Päkkilä ja Kasper Pikkarainen. Ottelussa hän sai jääaikaa 18 minuuttia ja 29 sekuntia. Määttä teki myös liigauransa avausmaalin ylivoimalla. Tasakentällisin hänelle merkittiin teholukema –1, ja hän voitti 25 aloituksestaan 66,7 prosenttia. Ottelu eteni voittomaalikilpailuun, jossa Määttä ratkaisi maalillaan TPS:lle 3–2-voiton. Hannu Savolainen valitsi hänet ottelun ykköstähdeksi.

### Maajoukkueura

Määttä pelasi vuoden 2022 alle 20-vuotiaiden MM-kilpailuissa, joissa hän voitti hopeaa. Hänet valittiin alkulohkon ottelussa Slovakiaa vastaan Suomen ottelun parhaaksi pelaajaksi.

Lisäksi Määttä pelasi vuoden 2019 alle 18-vuotiaiden Hlinka Gretzky Cupissa. Hän edusti Suomea myös vuoden 2018 World U-17 Hockey Challengessa, jossa joukkue voitti hopeaa. Seuraavana vuonna, 2019, Määttä toimi joukkueen varakapteenina ja voitti pronssia Euroopan nuorten olympiafestivaaleilla. Yhteensä hän on pelannut 16 nuorten ja 46 poikien maaottelua.

## Pelityyli
TPS:n apuvalmentaja Mikko Koivun mukaan Määttä on eteenpäin pyrkivä ja klassinen kahden suunnan keskushyökkääjä, joka pystyy pelaamaan myös laidassa. Koivun mukaan hän on tunnollinen niin puolustus- kuin hyökkäyssuuntaankin sekä varmasti hyvä joukkuekaveri ja valmennukselle myös helppo valmennettava. Määttä on kuvaillut itseään myös voimahyökkääjäksi, joka käyttää kokoaan, ottaa aloituksia ja pelaa alivoimaa. Hän on maininnut kehityskohteekseen puolustuspään sijoittumisen.

## Tilastot

## Lähteet
*
*
*

### Viitteet
Jakten (vuoden 1959 elokuva)

**Jakten** on norjalainen Erik Løchenin käsikirjoittama ja ohjaama mustavalkoinen elokuva vuodelta 1959. Se kertoo linnunpyyntimatkalla tapahtuvasta kolmiodraamasta ja herätti omana aikanaan huomiota kokeellisella kerrontatavallaan, joka sai sen muistuttamaan dokumenttielokuvaa. Pääosia näyttelivät Rolf Søder, Tor Stokke ja Bente Børsum. Elokuva oli ehdolla Cannesin elokuvajuhlilla vuonna 1960.
## Lähteet
Jakten

**Jakten** voi tarkoittaa seuraavia:

* ''Jakten'', norjalainen elokuva vuodelta 1959
* ''Jakten'', ruotsalainen elokuva vuodelta 1965
Erik Løchen

**Erik Løchen** (22. toukokuuta 1924 Oslo – 13. tammikuuta 1983 Oslo) oli norjalainen elokuvaohjaaja ja jazzmuusikko.

Løchenin aloittamat oikeustieteen opinnot Oslon yliopistossa keskeytyivät toisen maailmansodan aikana, kun saksalaiset miehittivät Norjan ja sulkivat yliopiston. Hän yritti paeta Ruotsiin, mutta jäi kiinni ja joutui vankileirille, mistä vapautui noin puolen vuoden kuluttua. Sodan viime vaiheissa hän osallistui vastarintaliikkeen toimintaan.

Sodan jälkeen Løchen elätti itsensä esittämällä jazzmusiikkia. Elokuvan pariin hän siirtyi 1950-luvun alussa ja teki aluksi dokumentti- ja mainoselokuvia. Vuonna 1959 tuli ensi-iltaan hänen ensimmäinen draamaelokuvansa *[[Jakten (vuoden 1959 elokuva)|Jakten]]*. Sen kokeellinen, Bertolt Brechtiltä innoitteita saanut kerrontatapa herätti huomiota ja elokuva sai hyvän vastaanoton, vaikka ei noussutkaan yleisömenestykseksi. Seuraavan draamaelokuvansa, *Motforestilling*, Løchen julkaisi vuonna 1972. Se otti kantaa yhteiskunnan lisääntyvää valvontaa vastaan. Lisäksi hän teki käsikirjoituksen kahteen Jan Erik Düringin ohjaamaan elokuvaan. Vuosina 1981–1983 Løchen toimi Norsk Filmin taiteellisena johtajana.
## Lähteet
Ulisses Correia e Silva

**José Ulisses Correia e Silva** (s. 4. kesäkuuta 1962 Praia) on kapverdeläinen poliitikko ja Demokratialiike-puolueen puheenjohtaja, joka on toiminut maansa pääministerinä vuodesta 2016. Tätä ennen hän oli Praian kaupunginvaltuuston puheenjohtaja. Hän valmistui Lissabonin teknillisestä yliopistosta talous- ja yrityshallinnon linjalta vuonna 1988 ja työskenteli sen jälkeen jonkin aikaa pankkialalla. Vuosituhannen vaihteessa hänet valittiin kansalliskokoukseen ja hänestä tuli valtiovarainministeri.
## Lähteet

## Aiheesta muualla
Løchen

**Løchen** on seuraavien norjalaisten henkilöiden sukunimi:

* Einar Løchen (1850–1908), poliitikko
* Erik Løchen (1924–1983), elokuvaohjaaja ja jazzmuusikko
764 (liike)

**764** on hajautetusti nettiyhteisöissä toimiva verkosto, joka harjoittaa varsinkin alaikäisten kiristämistä alastonkuvilla ja -videoilla. Se on Anti-Defamation Leaguen mukaan omaksunut erityisesti estetiikan ja symboliikan osalta vaikutteita Order of Nine Anglesilta. Anti-Defamation Leaguen mukaan toiminta ei kuitenkaan ole yhtä voimakkaasti ideologista kuin Order of Nine Anglesin.

764:n perusti 15-vuotias Bradley Cadenhead Texasin Stephenvillestä vuonna 2021. Liikkeen nimi tulee Stephenvillen postinumeroiden 76401 ja 76402 alkuosista. Cadenhead tuomittiin myöhemmin lapsipornon tuotannosta ja levityksestä 80 vuoden vankeusrangaistukseen. Hän väitti Minecraftissa tavatun toisen henkilön auttaneen häntä liikkeen perustamisessa, mutta tätä henkilöä ei ole tunnistettu. 764 on myöhemmin jakautunut moniin haaroihin. Vastaavista netin rikollisverkostoista käytetään yhteisnimitystä The Community. Cadenhead on käyttänyt netissä nimimerkkejä brad764, Felix ja Ima bottle of ibuprofen

764-liikkeeseen identifioituneet toimijat ovat olleet enimmäkseen alaikäisiä. He ovat hankkineet muilta alaikäisiltä seksuaalista aineistoa muun muassa rakkauspommituksella. Liikkeen sisällä hyväksikäyttäjä on saanut sitä enemmän arvostusta, mitä äärimmäisempiä ja nöyryyttävämpiä tekoja hän on saanut uhrit tekemään. Seksuaalisten kuvien ja videoiden lähettämisen lisäksi hyväksikäyttäjät ovat kannustaneet muun muassa itsetuhoisten tekojen (varsinkin viiltelyn) tekemiseen ja videoimiseen sekä syömishäiriökäyttäytymiseen. Alaikäisten uhrien kuvista, videoista, yksityisviesteistä ja henkilökohtaisista tiedoista koottuja digitaalisia kokoelmia kutsutaan lorebookeiksi, joiden jakamisella uhkailemalla on painostettu uhreja vaikenemaan hyväksikäytöstä. 764 on toiminut muun muassa Discordissa ja Telegramissa. Liikkeen nimissä on julkaistu opaskirjoja, kuten *Sextortion Handbook*.

764 on Anti-Defamation Leaguen mukaan merkittävin niin kutsuttua The Communitya edustava liike, mutta samankaltaisiin liikkeisiin kuuluvat muiden muassa No Lives Matter ja Maniac Murder Cult. No Lives Matter on keskittynyt kannustamaan väkivaltarikoksiin ja niiden videointiin. Vastaavat äärimmäiset nettiyhteisöt ovat liittyneet useisiin teini-ikäisten tekemiin väkivaltarikoksiin, jopa murhiin eri maissa.

Joulukuussa 2025 Kanada julisti 764:n terroristijärjestöksi ensimmäisenä maana maailmassa.
## Lähteet
Axel Landén

**Axel Josef Landén** (s. 29. maaliskuuta 2005 Jönköping, Ruotsi) on ruotsalainen jääkiekkopuolustaja, joka pelaa SM-liigajoukkue Turun Palloseurassa. Hän laukoo oikealta.

## Ura
### Seuraura
Landén on HV71:n kasvatti. Hän oli kaudella 2021–2022 Edvin Nilssonin kanssa J18 Nationellissa joukkueensa tehokkain puolustaja tehoilla 4+7=11. Kaudella 2022–2023 Landén oli kymmenellä osumallaan HV71:n J20-joukkueen eniten maaleja tehnyt puolustaja.

San Jose Sharks varasi Landénin viidennellä kierroksella 130. pelaajana . Kaudella 2023–2024 hän toimi HV71:n J20-joukkueen kapteenina. Landén debytoi kauden aikana myös SHL:ssä, jossa hän pelasi 35 runkosarjaottelua ilman tehopisteitä. Landén teki SHL-debyyttinsä runkosarjan toisella kierroksella 21. syyskuuta 2023 Färjestadia vastaan. Hänet merkittiin HV71:n seitsemänneksi puolustajaksi. Marraskuussa Landén teki seuran kanssa kevääseen 2025 ulottuvan SHL-sopimuksen. Kesäkuussa 2024 HV71 lainasi hänet alustavasti koko kauden 2024–2025 kattavalla sopimuksella sarjatasoa alemmas HockeyAllsvenskan-joukkue Oskarshamniin, jossa Landén pelasi 45 runkosarjaottelua tehopistein 2+6=8 ja kahdeksan pudotuspeliottelua ilman tehopisteitä. Hän pelasi kauden aikana myös neljä SHL-ottelua HV71:ssä ilman tehopisteitä. Allsvenskan-kauden jälkeen huhtikuussa 2025 Landén siirtyi amatööritryout-sopimuksella AHL-joukkue San Jose Barracudaan, jossa hän pelasi kaksi runkosarjaottelua ilman tehopisteitä.

Kaudeksi 2025–2026 Landén siirtyi vuoden mittaisella sopimuksella SM-liigajoukkue Turun Palloseuraan.

### Maajoukkueura

Landén pelasi alle 18-vuotiaiden MM-kilpailuissa vuonna 2023, jolloin hän toimi Ruotsin varakapteenina ja voitti hopeaa. Landén pelasi myös alle 18-vuotiaiden Hlinka Gretzky Cupissa vuonna 2022, jolloin hän toimi joukkueensa varakapteenina ja voitti hopeaa. Landén edusti Ruotsin alle 18-vuotiaiden maajoukkuetta myös World Junior A Challengessa vuonna 2022, jolloin hän toimi joukkueen varakapteenina ja voitti pronssia. Yhteensä Landén on pelannut 18 nuorten ja 26 poikien maaottelua.

## Pelityyli
Landén on kuvaillut olevansa kahden suunnan puolustaja, jonka vahvuudet ovat puolustuspäässä. Hän tykkää omien sanojensa mukaan pelata fyysisesti, yksinkertaisesti ja kovaa omassa päässä sekä auttaa joukkuetovereita olemaan parempia ja tukea hyökkäyksiä viemällä peliä nopeasti kohti hyökkäysaluetta.

## Tilastot

## Lähteet
*
*
*

### Viitteet
516 Amherstia

**516 Amherstia (A903 SG)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Kersantti Pippuri

**Kersantti Pippuri** on Vilperin Perikunnan albumi, joka on julkaistu vuonna 1994 AXR-levymerkillä.
 
## Kappaleet

## Lähteet

## Aiheesta muualla
*
Felix Gall

**Felix Gall** (s. 27. helmikuuta 1998 Nußdorf-Debant, Tiroli) on itävaltalainen maantiepyöräilijä. Hän on menestynyt etenkin etappikilpailuissa ja mäkisessä maastossa ajettaessa. Hän aloitti ammattilaisuransa Team Sunwebin kehitysjoukkueessa vuosina 2017–2019, kilpaili saman tallin ykkösjoukkueessa vuosina 2020–2021 ja on vuodesta 2022 edustanut ranskalaistallia, nimeltään nyt Decathlon CMA CGM Team.

Gall voitti junioreiden maantieajon maailmanmestaruuden vuonna 2015. Hän voitti Courcheveliin päättyneen 17. etapin Ranskan ympäriajossa 2023 hieman yli puolen minuutin erolla Simon Yatesiin

## Saavutuksia

Lähteet: Pro Cycling Stats, First Cycling
;2015
:Junioreiden maantieajon Itävallan-mestaruus
:EM-kilpailut, junioreiden aika-ajossa neljäs
:MM-kilpailut, junioreiden maantieajossa kultaa
;2016
:Tf GD Dorigo MO Biemmereti MO Cristiano Floriani MO Ferramenta Mazzero, voitto
;2018
:Le Tour de Savoie Mont Blanc, nuorten kilpailun voitto
;2019
:Istrian Spring Trophy, kokonaiskilpailun ja 2. etapin voitto
;2023
:Mercan'Tour Classic Alpes-Maritimes, toinen
:Sveitsin ympäriajo, 4. etapin voitto
:Ranskan ympäriajo, kokonaiskilpailussa kahdeksas, mäkikirikilpailussa toinen, nuorten kilpailussa kolmas, 17. etapin voitto, 20. etapilla toinen, 5. etapilla kolmas
;2024
:Ranskan ympäriajo, kokonaiskilpailussa 14:s
;2025
:Sveitsin ympäriajo, kokonaiskilpailussa neljäs
:Ranskan ympäriajo, kokonaiskilpailussa viides
:Espanjan ympäriajo, kokonaiskilpailussa kahdeksas
;2026
:UAE Tour, kokonaiskilpailussa viides
:Katalonian ympäriajo, kokonaiskilpailussa kuudes

## Lähteet
Tobias Halland Johannessen

**Tobias Halland Johannessen** (s. 23. elokuuta 1999 Drøbak) on norjalainen maantiepyöräilijä. Hän on menestynyt etenkin etappikilpailuissa ja mäkisessä maastossa ajettaessa. Hän on edustanut koko ammattilaisuransa, vuodesta 2021, norjalaista Uno-X Mobility -tallia. Myös hänen kaksoisveljensä Anders Halland Johannessen ajaa samassa joukkueessa. 

Johannessen voitti Tour de l'Avenirin kokonaiskilpailun vuonna 2021 seitsemän sekunnin erolla Carlos Rodrígueziin.

Johannessen on kilpaillut myös maastopyöräilyssä ja cyclocrossissa. Maastopyöräilyssä hän oli alle 23-vuotiaiden MM-kilpailuissa olympiamatkalla 40:s vuonna 2018 ja cyclocrossissa saman ikäluokan EM-kilpailuissa 18:s kaudella 2018–2019.

## Saavutuksia

Lähteet: Pro Cycling Stats, First Cycling
;2021
:Giro Ciclistico d'Italia, kokonaiskilpailussa toinen
:Sazka Tour, kokonaiskilpailussa toinen, 3. ja 4. etapin voitto
:Tour de l'Avenir, kokonaiskilpailun sekä 7. ja 8. etapin voitto
;2022
:Etoile de Bessèges, nuorten kilpailun ja 4. etapin voitto
:Norjan ympäriajo, pistekilpailun voitto
:Critérium du Dauphiné, nuorten kilpailun voitto
;2023
:Ranskan ympäriajo, 6. etapilla kolmas
:Britannian ympäriajo, kokonaiskilpailussa toinen
:Luxemburgin ympäriajo, 5. etapin voitto
:Pariisi–Tours, kolmas
:Giro del Veneto, toinen
;2024
:Classic Var, toinen
:La Flèche Wallonne, kuudes
:Saksan ympäriajo, kokonaiskilpailussa kolmas, nuorten kilpailun voitto
:Muur Classic Geraardsbergen, toinen
;2025
:Milano–Torino, kolmas
:Critérium du Dauphiné, kokonaiskilpailussa viides
:Ranskan ympäriajo, kokonaiskilpailussa kuudes
;2026
:Tirreno–Adriatico, kokonaiskilpailussa neljäs
:Milano–Torino, toinen

## Lähteet
Corrib

**Corrib** () on noin kuusi kilometriä pitkä joki Galwayssa, Irlannissa, joka yhdistää Lough Corrib -järven Galwaynlahteen ja sitä kautta mereen. 

Corrib on yksi Euroopan lyhyimmistä joista, mutta virtausnopeudeltaan toiseksi nopein kaupunkijoki. Joki toimii ainoana meriyhteytenä Carra-, Mask- ja Corrib-järvien valuma-alueelle, joka kattaa laajan alueen Pohjois-Itä-Galwayssa ja Etelä-Itä-Mayossa.

## Hydrologia ja energiapotentiaali
Corrib-joen veden virtaama on noin 105 kuutiometriä sekunnissa, mikä vastaa 25-metrisen uima-altaan täyttämistä 18 kertaa minuutissa. Virtaus on erityisen voimakas sateiden jälkeen. University College Galwayn vuonna 1985 tekemän tutkimuksen mukaan joki voisi tuottaa noin 22 miljoonaa kilowattituntia sähköä vuodessa 60 prosentin hyötysuhteella, mikä riittäisi noin 5&nbsp;000 kotitalouden sähkönkulutukseen.

## Luonto ja ympäristö
Joen yläosassa virta laajenee, ja siellä on säilynyt luonnonmukaisia kosteikkoja sekä muinaisia metsäalueita. Alueen vähäinen rakentaminen on mahdollistanut kosteikkojen eläimistön, kuten monien lintulajien ja merilintujen, rinnakkaiselon ihmisten kanssa. Lough Corrib, Irlannin suurin järvi noin 20&nbsp;556 hehtaarin pinta-alalla, on suojeltu luonnonsuojelualue, joka jakautuu kahteen osaan kapean salmen yhdistämänä.

## Historia ja arkeologia
Corrib-joki on ollut historiallisesti merkittävä kulkureitti ja puolustuslinna, jota ovat hyödyntäneet muun muassa viikingit ja keskiaikaiset klaanit. Joen ympäristöstä on löydetty merkittäviä arkeologisia kohteita kivikaudelta, kuten työkaluja ja hautarakennuksia, jotka osoittavat joen alueen jatkuvan asutuksen ja käytön luonnon reittinä tuhansien vuosien ajan. Galwayn kaupunki on kehittynyt joen ympärille, ja joen varrella olevat vanhat saaret ovat osa kaupungin historiallista maisemaa.

## Virkistyskäyttö ja infrastruktuuri
Corrib-joki on suosittu koskikajakoinnin ja kanoottiharrastuksen keskuudessa, ja vuosittaiset Galwayn keväiset ”Head of the River” -venekilpailut järjestetään joella. Kalastuskaudella joella voi nähdä kalastajia, jotka pyytävät lohta ja meritaimenta. Joen alajuoksulla, lähellä Galwayn kaupunkia, on patojärjestelmä vedenkorkeuden säätelyä varten. Joen varrella on kolme jalankululle soveltuvaa siltaa, joista *Salmon Weir* -silta, rakennettu noin vuonna 1818, on merkittävin. Lisäksi joen ympärillä on laajoja kävelyreittejä, ja Woodquaysta lähtee jokiristeilyjä, jotka kulkevat joen maisemien kautta Lough Corrib -järvelle.

## Kulttuurinen merkitys
Corrib-joki yhdistää luonnon, historian ja kaupunkielämän, tarjoten virkistysmahdollisuuksia niin asukkaille kuin vierailijoille. Joen ympäristö toimii kaupunkilaisten kohtaamispaikkana luonnon kanssa, ja sen varrella sijaitsevat kävelyreitit ja sillat helpottavat liikkumista alueella.

## Lähteet
Kulmapaisti

**Kulmapaisti** on lihaa, joka on leikattu naudan tai sian selän takaosasta. Sitä käytetään samoihin ruokiin kuin ulkopaistia. Kulmapaistia on kypsennettävä pitkän aikaa ja täten sopivia kypsennystapoja ovat keittäminen ja hauduttaminen. Kulmapaisti on vähärasvaista. Sitä käytetään muun muassa stroganoffiin, burgundinpataan ja kastikkeisiin.

## Lähteet
Thaon

**Thaon** on kunta Luoteis-Ranskassa Calvadosin departementissa Normandian alueella. Se sijaitsee Muejoen varrella, noin 14 kilometriä Caen kaupungista luoteeseen.

Pyhän Pietarin kunniaksi omistettu Thaonin vanha kirkko rakennettiin 1000- ja 1100-luvuilla Muejoen rannalle, vähän matkan päähän kylästä. Tyyliltään kirkko on romaaninen. Kirkko koostuu alttarista, keskitornista ja keskilaivasta, jossa alun perin oli sivukäytävät. 1700-luvulla sivukäytävät purettiin ja kirkon laivan suuret arkadit muurattiin kokonaan umpeen. Romaanisen taiteen mestariteoksena pidetty kirkko listattiin historialliseksi muistomerkiksi vuonna 1840, samana vuonna kuin jumalanpalvelus siirrettiin uuteen kirkkoon.

Uuden kirkon historia juontaa Ranskan vallankumoukseen 1700-luvun lopulla. Tuolloin vanhaa kirkkoa käytettiin salpietarin valmistukseen. Kun kirkko palautettiin palvontakäyttöön, oli sen kunto niin surkea, että sen korvaaminen uudella kirkolla oli väistämätöntä. Samalla perustettiin uusi hautausmaa, koska vanhan kirkon ympärys oli soistunut.

Thanin herra Pierre Blouet rakennutti Château de Thaonin, sen jälkeen kun Ranskan kuningas Ludvig XIII aateloi hänet vuonna 1610. Linnaa laajennettiin huomattavasti vuonna 1732. Linna on yksityisomistuksessa.
 

Tiedosto:Thaon eglise.jpg|Uusi kirkko
Tiedosto:Thaon chateau.jpg|Château de Thaon


## Lähteet

## Aiheesta muualla
Le Fresne-Camilly

**Le Fresne-Camilly** on kunta Luoteis-Ranskassa Calvadosin departementissa Normandian alueella. Se sijaitsee noin 14 kilometriä Caen kaupungista luoteeseen.

Château de Camilly on rakennettu 1600-luvun alkupuoliskolla. Linnaan on tehty muutostöitä 1800-luvun alkupuoliskolla. Rakennuksesta on suojeltu julkisivut ja katto sekä kappeli, sisäänkäyntiportti ja kyyhkyslakka. Lisäksi on suojeltu toisella vuosisadalla paikalla olleen vanhan linnan vallihaudan jäänteet.

Cainetin kylässä oleva Saint-Martinin kirkko on rakennettu 1100-luvulla. Se on listattu historialliseksi muistomerkiksi vuonna 1918. Myös kunnan keskustassa oleva Notre-Damen kirkko on suojeltu vuonna 1840.


Tiedosto:Le Fresne-Camilly, château de Camilly.JPG|Château de Camilly
Tiedosto:FranceNormandieLeFresneCamillyCainetEglise.jpg|Saint-Martinin kirkko


## Lähteet

## Aiheesta muualla
Paahtopaisti

**Paahtopaisti** on paisti, joka valmistetaan yleensä naudan sisäpaistista. Se paistetaan uunissa miedolla lämmöllä, 125°C. Paistolämpömittari laitetaan lihan paksuimpaan kohtaan. Lihaa kypsennetään noin 1 tunti 45 minuuttia, kunnes sisälämpötila on 63-65°C. Kokonaisena kypsennettävän paahtopaistin on hyvä olla vähintään kilon painoinen. Ennen kypsentämistä lihasta poistetaan kalvot. Valmiin paahtopaistin annetaan vetäytyä foliossa 10-20 minuuttia. Se tarjoillaan viipaleina ja sen kanssa syötäviksi sopivat punaviinikastike ja paistetut perunat.

## Lähteet
Edith

**Edith** voi tarkoittaa seuraavia:

* Edith tai Edit, naisen etunimi
* Edith, *suomalaisen kirjallisuuden kriittiset editiot*, Suomalaisen Kirjallisuuden Seuran vuonna 2006 käynnistämä julkaisu- ja tutkimushanke ja -yksikkö
* 517 Edith, päävyöhykkeen asteroidi
* hurrikaani Edith, Atlantilla syyskuussa 1971 riehunut hurrikaani.
*Närpiöön suunniteltu merituulivoimahanke
Palapaisti

**Palapaisti** on paisti, joka tehdään suupalan kokoisiksi leikatuista lihapaloista. Se sopii pataruokiin, joita haudutetaan miedolla lämmöllä pitkään. Siihen sopivat ulkopaisti ja kulmapaisti. Se paistetaan rasvassa paistinpannulla. Siihen käytetään usein naudanlihaa, mutta siihen voidaan käyttää myös esimerkiksi hirvenlihaa. Palapaistia myydään valmiiksi leikattuina paloina ruokakaupoissa, jolloin sitä voidaan pitää pakastimessa. Pakastettu palapaisti otetaan huoneenlämpöön noin 30-60 minuuttia ennen ruoan valmistusta.

## Lähteet
Roussikalat

**Roussikalat** (Trachichthyiformes) on viuhkaeväisiin kuuluva kalalahko. Lahkon lajeja tavataan kaikista valtameristä.

## Taksonomia ja anatomia
Roussikaloihin kuuluu 5 heimoa, 20 sukua ja 71 lajia. Aiemmin lahkon lajit on luokiteltu limapääkaloihin. Joissain lähteissä lahko jaetaan kahteen alalahkoon Anoplogastoidei ja Trachichthyoidei, mutta tästä jaosta ei ole yksimielisyyttä.

Roussikaloille yhteisiä piirteitä on erityisesti luustossa, muun muassa monet lajin päässä ja kiduskannessa on piikkejä. Ruumiinmuodoltaan lahkon kalat ovat litteitä ja tukevahkoja ja niiden pyrstö on haarautunut. Roussikalojen silmät ovat suuret ja monilla heimoilla on ruumiissaan bioluminoivia elimiä.

## Levinneisyys ja elintavat
Roussikalojen lahkoon kuuluvia lajeja tavataan lähes maapallonlaajuisesti. Ne ovat mereisiä ja niitä tavataan niin rannikkojen läheisyydestä kuin syvistä vesistäkin.

## Lähteet
Entrecôte

**Entrecôte** on luutonta naudanlihaa, joka on niskan ja ulkofileen välistä leikattu välikyljys. Se on usein raakana rasvainen, mutta rasva sulaa kypsennettäessä. 100g entrecôtea sisältää 12 g rasvaa ja 20 g proteiineja. Entrecôtesta tehdään pihvejä. Ne kypsennetään ensin pannulla tai ritilällä, sitten uunissa tai grillissä ja laitetaan lopuksi vetäytymään folioon, jolloin ne kypsyvät vielä hieman.

## Lähteet
Fasci siciliani

**Fasci siciliani** tarkoittaa työläisten ja talonpoikien 1890-luvun alussa Sisiliassa muodostamia ammattiyhdistyksiä ja osuusliikkeitä. Niiden tavoitteena oli parantaa maatyöläisten työehtoja ja suojella talonpoikien maanomistusta.

Vuonna 1893 Caltavuturossa puhkesi levottomuuksia sen jälkeen, kun *fasci siciliani* -ammattijärjestöt olivat ottaneet haltuunsa maata, jota he pitivät itselleen kuuluvana. Paikalliset viranomaiset surmasivat kuitenkin useita maanvaltaajia, mikä johti vastareaktiona vuoden kestäneisiin levottomuuksiin ja julkisten rakennusten tuhopolttoihin. Poliisi ja paikalliset maanomistajat yrittivät rauhoittaa levottomuuksia kovilla otteilla. Lopulta pääministeri Francisco Crispi lähetti vuonna 1894 Sisiliaan aseellisia joukkoja, alueella julistettiin voimaan sotatilalaki ja useita ammattijärjestöjen johtajia pidätettiin. Vuonna 1896 levottomuuksien aikana pidätetyt armahdettiin.

## Lähteet
Rosel

**Rosel** on kunta Luoteis-Ranskassa Calvadosin departementissa Normandian alueella. Se sijaitsee Muejoen varrella, noin yhdeksän kilometriä Caen kaupungista luoteeseen.

Saint-Martinin kirkko on peräisin kolmelta eri aikakaudelta. Vanhin on kellotorni, joka on 1100-luvulta. Kirkon kuori on 1200-luvulta ja keskilaivaa laajennettiin 1300- ja 1400-luvuilla.

## Lähteet

## Aiheesta muualla
Kuplalasi

**Kuplalasi** eli **rakkolasi** on lasiesine, johon on valmistuksen aikana lisätty ilmakuplia taiteellisen vaikutelman aikaansaamiseksi. Kuplalasissa voi esiintyä ilmakuplia myös siksi, että käytetyt tekniikat ovat niin karkeita, että kuplat jäävät jäljelle, kuten joskus hyvin vanhassa lasissa tai aloittelevien lasinvalmistajien töissä. Käsintehdyssä lasissa on lähes aina muutamia pieniä kuplia. Ilmakuplat koristeellisena tekniikkana ovat olleet käytössä lähes jokaisella lasinvalmistajalla jossain vaiheessa. Ne voivat olla satunnaisia kuplia, jotka on sisällytetty lasiin antamaan sille antiikkinen ulkonäkö, kuten James Couper and Sons of Glasgowissa 1800-luvun lopulla valmistamassa Clutha-lasissa. Tämä vaikutus voidaan saavuttaa lisäämällä lasimassaan kemikaaleja, jotka reagoivat sulatusprosessin aikana ja tuottavat satunnaisia ilmakuplia.

## Lähteet
Cairon

**Cairon** on kunta Luoteis-Ranskassa Calvadosin departementissa Normandian alueella. Se sijaitsee Muejoen varrella, noin kymmenen kilometriä Caen kaupungista luoteeseen.

Saint-Hilairen kirkko sijaitsee kylän pohjoispuolella sijaitsevilla kukkuloilla. Satavuotisen sodan aikana kirkko ja sen torni olivat strategisesti tärkeässä asemassa. Vuonna 1356 Lancasterin herttuan englantilaiset joukot valtasivat kirkon ja ryöstivät ympäröivän alueen. Kirkko vallattiin takaisin vuonna 1357. Kirkkoa on rakennettu uudelleen vuonna 1661, ja kellotorni on rakennettu vuonna 1776.

Château de Cairon on rakennettu 1700-luvulla. Linnan kyyhkyslakka on peräisin 1500-luvulta, ja se on suojeltu. Linna on yksityisomistuksessa.


Tiedosto:Cairon château.JPG|Château de Cairon
Tiedosto:Cairon colombier.JPG|Kyyhkyslakka


## Lähteet

## Aiheesta muualla
Adamstownin kirkko

**Adamstownin kirkko** () on Pitcairnsaaren ainoa kirkkorakennus, jota käyttävät seitsemännen päivän adventistit, joihin suurin osa saaren asukkaista kuuluu.

Kirkolla on ollut merkittävä rooli myös uskonnon ulkopuolella. Sen edustalla sijaitsevaa kelloa on tapana soittaa huutaen samalla "Sail ho!", mikäli joku näki saarta lähestyvän laivan. Vuonna 1940 saarella säädettiin laki, jonka nojalla aiheettomista "Sail ho!" -huudoista rangaistaan sakolla.

Kirkko on rakennettu vuonna 1954. *[[Bounty Bible]]*, saaren ensimmäisten asukkaiden mukanaan tuoma Raamattu, oli alun perin näytillä kirkossa, kunnes se siirrettiin Pitcairnsaarten museoon.

## Lähteet
539 Pamina

**539 Pamina (A904 PD)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Lauren James

**Lauren Elizabeth James** (s. 29. syyskuuta 2001 Lontoo) on englantilainen jalkapalloilija, pelipaikaltaan hyökkääjä. Hän on pituudeltaan 167-senttimetrinen. Hän edustaa Englannin Superliigassa pelaavaa Chelseaa. Hän on pelannut Englannin naisten maajoukkueessa heinäkuun 25. päivään 2025 mennessä 33 ottelua ja tehnyt niissä yhdeksän maalia.

James pelasi Arsenalin junioreissa ja pääsi kaudella 2017–2018 edustusjoukkueessa viiteen superliigaotteluun. Hän edusti kaudet 2018–2021 Manchester Unitedia. Hän pelasi siellä 40 liigaottelua, joista ensimmäisen kauden 18 ottelua toisella sarjatasolla, ja teki niissä 22 maalia, joista 14 maalia kakkostasolla. Hän siirtyi kesällä 2021 Chelseaan, jossa hän on neljän kauden aikana 49 superliigaottelussaan tehnyt 22 maalia. Hän on voittanut Chelseassa liigamestaruuden jokaisena neljänä kautenaan ja FA Cupin vuosina 2022, 2023 ja 2025.

James pelasi Englannin alle 17- ja alle 19-vuotiaiden maajoukkueissa. Hän pelasi alle 19-vuotiaiden Euroopan-mestaruuskilpailuissa 2019 avauskokoonpanossa kaksi ensimmäistä ottelua ja tuli kolmannessa vaihdosta kentälle.

James pelasi naisten maajoukkueessa ensimmäisen kerran syyskuussa 2022 MM-karsintaottelussa Itävaltaa vastaan. Hän teki ensimmäisen maajoukkuemaalinsa helmikuussa 2023 Arnold Clark Cupin ottelussa Etelä-Koreaa vastaan. Hän pelasi MM-kilpailuissa 2023 viisi ottelua, joista kolme avauskokoonpanossa. Hän teki alkulohkossa yhden maalin Tanskaa ja kaksi maalia Kiinaa vastaan, ja jälkimmäisessä, Englannin maalein 6–1 voittamassa, hän antoi myös kolme maalisyöttöä. Neljännesvälierässä Nigeriaa vastaan James ajettiin kentältä 87. peliminuutilla hänen astuttuaan maahan kaatuneen nigerialaispelaajan Michelle Alozien päälle. Hän sai kahden ottelun pelikiellon ja pääsi seuraavan kerran kentälle vaihdosta loppuottelun tauolla. Englanti hävisi loppuottelun Espanjalle 0–1 ja saavutti MM-hopeaa. James edustaa Englantia EM-kilpailuissa 2025 ja on ennen loppuottelua pelannut joukkueensa kaikki viisi ottelua avauskokoonpanossa. Hän teki kaksi maalia alkulohko-ottelussa Alankomaita vastaan. Hän epäonnistui maalinteossa Ruotsia vastaan pelatun puolivälieräottelun ratkaisseessa rangaistuspotkukilpailussa joukkueensa toisena laukojana, mutta Englanti selviytyi ottelusta lopulta jatkoon.

Lauren Jamesin isoveli Reece James edustaa Englannin Valioliigassa pelaavaa Chelseaa ja on pelannut Englannin A-maajoukkueessa.

## Lähteet
Lohikäärmeet: Yhdeksän valtakuntaa

**Lohikäärmeet: Yhdeksän valtakuntaa** () on yhdysvaltalainen tietokoneanimaatiosarja, jonka on tuottanut DreamWorks Animation Television. Se on osa *[[Näin koulutat lohikäärmeesi (kirjasarja)|Näin koulutat lohikäärmeesi]]* -mediatuotesarjaa. Televisiosarjaa on julkaistu kahdeksan tuotantokautta vuosina 2021–2023. Sarja ei ole virallisesti päättynyt, mutta sen jatkosta ei ole tiedotettu.

Televisiosarja tapahtuu noin 1 300 vuotta *[[Näin koulutat lohikäärmeesi]]* -elokuvien jälkeen ja sijoittuu nykyaikaan, jolloin lohikäärmeet ovat enää pelkkä legenda. Kun maahan avautuu arvoituksellinen repeämä, nuorisojoukolle selviää, missä lohikäärmeet ovat piileskelleet.

## Lähteet

## Aiheesta muualla
* 
* *[https://www.dreamworks.com/shows/dragons-the-nine-realms Dragons: The Nine Realms]* DreamWorksin sivuilla
Hagested

**Hagested** on taajama Holbækin kunnassa Tanskassa. Taajamassa oli 449 asukasta vuoden 2025 alussa.

## Väestökehitys

## Lähteet

## Aiheesta muualla
Michelle Agyemang

**Michelle Agyemang** (s. 3. helmikuuta 2006 South Ockendon) on englantilainen jalkapalloilija, pelipaikaltaan hyökkääjä. Hän on pituudeltaan 169-senttimetrinen. Hän edustaa Englannin Superliigassa pelaavaa Arsenalia. Hän on pelannut Englannin naisten maajoukkueessa heinäkuun 25. päivään 2025 mennessä neljä ottelua ja tehnyt niissä kolme maalia.

Agyemang pelasi Arsenalin junioreissa ja on pelannut Englannin Superliigassa Arsenalin edustusjoukkueen lisäksi myös Brighton & Hove Albionissa, jossa hän oli lainalla kauden 2024–2025. Hän pelasi Brightonissa 17 superliigaottelua ja teki niissä kolme maalia. Hän on pelannut Arsenalissa kolme superliigaottelua kaudella 2022–2023 ja yhden ottelun kaudella 2023–2024. Jälkimmäisellä kaudella hän pelasi myös Watfordissa toisella sarjatasolla yhdeksän liigaottelua ja teki niissä neljä maalia. Toukokuussa 2023 hän pääsi kentälle yhdessä Mestarien liigan ottelussa.

Agyemang on edustanut Englantia useissa nuorisomaajoukkueissa. Hän pelasi alle 17-vuotiaiden Euroopan-mestaruuskilpailuissa 2023 ja alle 19-vuotiaiden Euroopan-mestaruuskilpailuissa 2024.

Agyemang pelasi naisten maajoukkueessa ensimmäisen kerran huhtikuussa 2025 Kansojen liigan ottelussa Belgiaa vastaan. Hän teki maalin alle minuutissa tultuaan vaihdosta kentälle. Hän edusti Englantia EM-kilpailuissa 2025 ja oli ennen loppuottelua tullut vaihdosta kentälle kolmessa ottelussa. Hän teki puolivälierässä Ruotsia vastaan 2–2-tasoitusmaalin ja välierässä Italiaa vastaan lisäajan viime minuuteilla 1–1-tasoitusmaalin, jonka ansiosta Englanti selviytyi jatkoajalle ja lopulta ottelun voittajaksi. Hänet valittiin turnauksen parhaaksi nuoreksi pelaajaksi. Vielä neljä vuotta aiemmin Agyemang oli Englannin naisten maaottelussa kentän laidalla pallotyttönä.

## Lähteet
Rolf Søder

**Rolf Søder** (vuoteen 1944 **Søderstrøm**; 4. heinäkuuta 1918 Kristiania – 23. elokuuta 1998 Oslo) oli norjalainen näyttelijä. Hän oli koulutukseltaan kirjanpainaja ja työskenteli latojana, kunnes aloitti teatterissa vuonna 1944. Valkokankaalla hän debytoi 1955, lisäksi hänet tunnettiin televisiosta, radiokuunnelmista ja revyistä. Søder oli työläisperheen poika ja poliittisilta näkemyksiltään vasemmistolainen, mikä heijastui siinä, että hän esitti usein yhteiskuntakriittisiä rooleja. Søder ehti yli nelikymmenvuotisella urallaan esiintyä monissa eri teattereissa, muun muassa Den Nationale Scenessä, Det Norske Teatretissa ja Rogalandin teatterissa, mutta pisimpään hän oli kiinnitettynä Norjan kansallisteatteriin 1968–1988. Vuonna 1969 Søder valittiin Moskovan elokuvajuhlilla vuoden parhaaksi näyttelijäksi.
## Rooleja
* *[[Jakten (vuoden 1959 elokuva)|Jakten]]* (1959) – Bjørn
## Lähteet

## Aiheesta muualla
M3 (lehti)

**M3** on ruotsalainen teknologia-aiheinen uutissivusto, joka perustettiin vuonna 2001 kahden teknologiajulkaisun, Maxidatan ja Mobile Worldin yhdistyessä. Julkaisu oli saatavilla painettuna vuoteen 2014 saakka, jolloin se siirtyi täysin verkkomuotoon.

M3 oli vaikutusvaltainen Ruotsissa 2000-luvulla, jolloin sen kokeita, arvioita ja selvityksiä siteerattiin usein valtamedioissa, kuten seuraavissa: Dagens Industri, Svenska Dagbladet, Expressen, Dagens Nyheter ja Aftonbladet.

M3 kuului yhdessä teknologiajulkaisujen Computer Swedenin, PC för allanin ja MacWorldin kanssa International Data Groupille vuoteen 2025 asti, jolloin se myytiin pääomasijoitusyhtiö Regent LP:lle.

## Lähteet

## Aiheesta muualla
*
Bente Børsum

**Bente Benedikte Børsum** (s. 21. kesäkuuta 1934 Oslo) on norjalainen näyttelijä. Hän opiskeli Norjan kansallisteatterin teatterikoulussa 1950-luvun lopulla ja näytteli uransa aikana muun muassa NRK:n televisioteatterissa, Rogalandin teatterissa ja Oslo Nye Teaterissa ennen jäämistään eläkkeelle vuonna 2004, vaikka on tehnyt satunnaisia rooleja tämänkin jälkeen. Vuosina 1989–1992 Børsum oli Norjan teatterikorkeakoulun rehtori. Hänelle myönnettiin vuonna 2023 Amanda-palkinto elämäntyöstään.
## Rooleja
* ''Jakten'' (1959) – Guri
* ''Kevätyö'' (1976) – yöhoitaja

## Lähteet

## Aiheesta muualla
Mauatua

**Mauatua**, tai **Maimiti**, (n. 1768 – 19. syyskuuta 1841) oli tahitilainen tapan tekijä, joka oli myös Bountyn kapinaa johtaneen Fletcher Christianin vaimo ja Pitcairnsaarten varhainen asuttaja.

Mauatuan tarkkaa syntymäaikaa tai -paikkaa ei tiedetä, mutta vanhoilla päivillään hän alkoi kertoa nähneensä James Cookin Tahtitin-vierailun vuonna 1769. Lisäksi hänen uskotaan olleen paikallisen päällikön tytär. Tätä tukee myös hänen nimensä loppuosa (), joka viittaa jumalaan. 

Bountyn saavuttua Tahitille englantilaiset alkoivat pariutua paikallisten kanssa. Mauatua ja Christian menivät tuona aikana naimisiin, ja Christian antoi hänelle nimen **Isabella** serkkunsa mukaan. Pari sai kolme lasta yhdessä. On epäilty, ettei Christianilla ollut juurikaan tunteita Mauatuaa kohtaan vielä Tahitilla, mutta Mauatua päätti joka tapauksessa lähteä miehensä mukaan.

Pitcainillä Mauatua alkoi yhdessä muiden tahitilaisten naisten kanssa valmistamaan tapaa, perinteistä polynesialaista kangasta. Saaren kasvisto erosi kuitenkin Tahitista, minkä vuoksi tapan valmistustekniikat kehittyivät omaan ainutlaatuiseen suuntaansa. Mauatuan valmistamia tapa-kankaita on näytillä ympäri maailmaa (mm. Uudessa-Seelannissa ja Englannissa). Näihin päiviin selvinneistä käsitöistä on päätelty, että Mauatuan erikoisosaamista oli hieno ja valkoinen tapa, jonka valmistaminen vaati pitkää ja ankaraa harjoittelua. 

Myöhemmällä iällä Mauatua meni naimisiin toisen Bountyn kapinallisen Edward Youngin kanssa ja sai kolme lasta. Tästä syystä suurin osa pitcainilaisista henkilöistä, joiden sukunimi on joko Christian tai Young, on Mauatuan jälkeläisiä. Mauatuan onnistui palata Tahitille vuonna 1831, mutta hänen vanhin poikansa Thursday October kuoli Tahitilla. Mauatua palasi vielä tämän jälkeen Pitcairnille, jossa hän kuoli 19. syyskuuta 1841. Hänen kuoltuaan ainoa Bountyn mukana Pitcairnille selvinnyt tahitilainen oli Teraura.

Mauatuan kerrotaan olleen erikoisen pitkä, minkä johdosta hän sai lempinimen **Mainmist**. Pitcairnsaarelaisen, ja Mauatuan jälkeläisen, Glyn Christianin kertoman mukaan Mauatualla oli myös merkittävä rooli naisten äänioikeuden saavuttamisessa Pitcairnillä vuonna 1838.

## Lähteet
Tor Stokke

**Tor Stokke** (23. elokuuta 1928 Trondheim – 13. kesäkuuta 2003) oli norjalainen näyttelijä. Hän aloitti uransa Trøndelagin teatterissa vuonna 1950 ja näytteli myöhemmin Den Nationale Scenessä 1955–1957, Det Nye Teaterissa 1958–1963, NRK:n televisioteatterissa 1963–1966 ja Norjan kansallisteatterissa 1967–1995. Valkokankaan puolelta Stokke muistetaan elokuvasta ''Jakten'' (1959). Stokken vaimo oli näyttelijä Ingebjørg Sem ja heidän tyttärensä on näyttelijä Linn Stokke.
## Lähteet

## Aiheesta muualla
Stokke (täsmennyssivu)

**Stokke** voi tarkoittaa seuraavia asioita:

* Stokke, Norjan entinen kunta ja nykyisin taajama Sandefjordin kunnassa

## Sukunimenä
* Allison Stokke (s. 1989), yhdysvaltalainen seiväshyppääjä
* Melanie Stokke (s. 1996), norjalainen tennispelaaja
* Tor Stokke (1928–2003), norjalainen näyttelijä
Sigrid Stray

**Sigrid Stray** (29. toukokuuta 1893 Sandnes – 3. heinäkuuta 1978 Arendal) oli norjalainen naisasianainen ja juristi. Hän toimi Knut Hamsunin asianajajana, kun tätä syytettiin toisen maailmansodan jälkeen yhteistyöstä natsien kanssa.
## Teokset
* *Min klient Knut Hamsun* (1979)
## Lähteet
Stray

**Stray** on seuraavien norjalaisten henkilöiden sukunimi:

* Sigrid Stray (1893–1978), naisasianainen ja juristi
* Svenn Stray (1922–2012), poliitikko

## Muuta
* Stray, brittiläinen rock-yhtye
* *[[Stray (videopeli)|Stray]]*, Annapurnan julkaisema videopeli vuodelta 2022
Qianfan

**Qianfan** (; 'tuhannen purjeen konstellaatio') on rakenteilla oleva kiinalainen matalalle Maan kiertoradalle (LEO) sijoitettava laajakaistayhteyksiä tarjoavien tietoliikennesatelliittien konstellaatio. Konstellaatiosta vastaa Shanghai Spacecom Satellite Technology -yhtiö (SSST), jonka omistajiin kuuluivat muun muassa Shanghain kaupunki ja Kiinan tiedeakatemia.

Ensimmäiset Qianfan-satelliitit laukaistiin kiertoradalleen elokuussa 2024. Taiyuanin avaruuskeskuksesta, noin 430 kilometriä Pekingistä länsilounaaseen sijaitsevasta laukaisukeskuksesta lähtenyt Pitkä marssi 6A -kantoraketti vei 6. elokuuta 2024 noin 800 kilometrin korkeuteen 18 Qianfan-satelliittia. Sieltä ne ohjataan edelleen omille kiertoradoilleen. Satelliittien vapauttamisen jälkeisenä päivänä kantoraketin viimeinen vaihe pirstaloitui kappaleiksi 810 kilometrin korkeudessa, mikä synnytti yli 300, toisen lähteen mukaan ainakin 700 avaruusromun kappaletta.  

Kesäkuuhun 2025 mennessä operatiivisia satelliitteja oli ammuttu 800 – 1&nbsp;100 kilometrin korkeudessa oleville polaariradoille yhteensä 90 kappaletta.  SSST:n varatoimitusjohtajan mukaan satelliittikonstellaation ensimmäiseen vaiheeseen kuuluisi 1&nbsp;296 satelliittia. Satelliitit sijoitettaisiin 36 polaariradalle, 36 satelliittia kullekin radalle. Näillä muodostettaisiin maailmanlaajuinen verkko (vuoden 2027 tienoilla), joka voisi palvella kattavasti erilaisia liike-elämän tarpeita. Kommunikointi maahan tapahtuisi Ku-, Q- ja V-radiotaajuusalueilla. Satelliittien suuren määrän vuoksi niitä varten rakennettiin oma tuotantolinjansa, jonka vuosikapasiteetiksi kerrottiin 300 satelliittia jo vuonna 2024. Myöhemmässä vaiheessa satelliitteja laukaistaisiin myös 300 – 500 kilometrin korkeuteen kehittyneempiä sovelluksia kuten suoria matkapuhelinyhteyksiä ja IoT-laitteiden viestintää varten. Operatiiviseen, megakonstellaatioksi luonnehdittuun kokonaisuuteen on tarkoitus kuulua yli 14&nbsp;000 satelliittia. Yhtiö oli kesällä 2025 jäljessä vuonna 2024 julkaistusta laukaisusuunnitelmastaan, jonka mukaan vuonna 2024 satelliitteja olisi pitänyt olla radallaan jo 108 ja vuoden 2025 loppuun mennessä 648 kappaletta. Erääksi haasteeksi on mainittu Kiinan rahtihinnaltaan kalliit, kertakäyttöiset kantoraketit. 

Satelliittijärjestelmä on luonnehdittu yhdeksi Kiinan kahdesta tietoliikennesatelliittien megakonstellaatiosta (toinen on nimeltään Guowang), jotka ovat kiinalainen vastine yksityiselle yhdysvaltalaiselle Starlink-hankkeelle. Näitä satelliitteja voidaan käyttää myös asevoimien apuna, mikä tekee satelliittikonstellaatioista kaksikäyttöisiä.

Qianfan-satelliitista heijastuvan auringonvalon määrä voi olla niin suuri, että satelliitteja voi nähdä paljain silmin.

## Lähteet
552 Sigelinde

**552 Sigelinde (A904 XB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Cursillo

**Cursillo de Cristiandad** merkitsee espanjalaista alkuperää olevaa kristinuskon lyhytkurssia ja niiden pohjalta alkunsa saanutta katolista Cursillo-liikettä, (, MCC). Liike on levinnyt yli kirkkokuntarajojen.

Cursillo on hengelliseen uudistumiseen tähtäävä kolmipäiväinen viikonloppukurssi, joka painottaa kristillisen uskon dynaamisia, yhteisöllisiä ja persoonallisia aspekteja. Se sisältää hengellisiä harjoituksia, joiden keskuksena on messun vietto. Kurssi sisältää muun muassa opetuspuheita ja hartauspuheita, sovellutuksia sekä ryhmäkeskusteluja. Cursillo sai alkunsa vuonna 1949 Mallorcalta, ja sen juuret ovat jo toisen maailmansodan ajassa, Acción Católican piirissä ja pyhiinvaeltajien hengellisessä varustamisessa Santiago de Compostelan pyhiinvaellukselle. Cursillon perustivat maallikko Eduardo Bonnín, isä Sebastián Gayá ja Ciudad Realin piispa Juan Hervas. Liikkeen säännöllisiä kokoontumisia kutsutaan Cursillo Ultreyaksi (, eteenpäin). Cursillo-liikkeen maailmanjärjestön nimi on Organismo Mundial de Cursillos de Cristiandad (OMCC). Liike on levinnyt eri maanosiin ja yli kirkkokuntarajojen. Suomessa Cursillo-viikonloppukurssit aloitettiin vuonna 1998. Suomen evankelis-luterilaisen kirkon Cursillo-toiminta on ollut yhteyksissä anglikaanisen Englannin kirkon ja Yhdysvaltojen luterilaisen kirkon piirissä järjestettyyn toimintaan. 

Aloite Cursillosta Suomen evankelis-luterilaisen kirkon piirissä tuli ELCA:n Pohjois-Carolinan piispalta Leonard H. Bolickilta, joka otti yhteyttä arkkipiispa John Vikströmiin. Hän ohjasi amerikkalaiset Kirkkopalvelujen piiriin. ELCA:n piirissä liikkeestä käytetään nimeä Via de Christo. Virallista toiminnan lisenssiä päädyttiin hakemaan Englannin Cursillo-liikkeen kautta.

## Katso myös
*Prayer and Life Workshops

## Lähteet

## Aiheesta muualla
*Organismo Mundial de Cursillos De Cristandad  ja 
*World Organization of the Cursillo Movement (OMCC) 
*British Anglican Cursillo
588 Achilles

**588 Achilles** (väliaikainen nimitys **A906 DN**) on suuri asteroidi, joka luokitellaan Troijalaisiin asteroideihin. Asteroidi on läpimitaltaan . Asteroidi kiertää Aurinkoa lähimmillään  astronomisen yksikön päästä ja kauimmillaan  astronomisen yksikön päässä samalla kiertoradalla Jupiterin kanssa. Asteroidi kiertää Auringon ympäri  (noin ).

## Lähteet
Thymen Arensman

**Thymen Arensman** (s. 4. joulukuuta 1999 Deil, Gelderland, Alankomaat) on alankomaalainen maantiepyöräilijä, ajajatyypiltään yleisajaja ja mäkimies. Hän aloitti ammattilaisuransa SEG Racing Academyssa 2018–2020, edusti Team Sunweb / Team DSM:ää heinäkuusta 2020 vuoden 2022 loppuun ja on vuodesta 2023 kilpaillut Ineos Grenadiers -joukkueessa.

Arensman on voittanut suurissa ympäriajoissa kolme vuorietappia. Espanjan ympäriajossa 2022 hän voitti Sierra Nevadaan päättyneen 15. etapin. Ranskan ympäriajossa 2025 hän voitti 14. etapin, jonka maalipaikkana oli Luchon-Superbagnères sekä La Plagneen päättyneen 19. etapin.

Arensman on kilpaillut etenkin nuorempana aktiivisesti myös cyclocrossissa. Hän voitti alle 23-vuotiaiden Cyclo-cross Trophyn kilpailun Oudenaardessa kaudella 2018–2019. Saman ikäluokan MM-kilpailuissa hän oli kuudestoista kaudella 2017–2018 ja junioreiden MM-kilpailuissa yhdestoista kaudella 2015–2016.

## Saavutuksia maantiepyöräilyssä

Lähteet: Pro Cycling Stats, First Cycling
;2017
:OberÖsterreich Juniorenrundfahrt, 3. etapin voitto
;2018
:Tour de l'Avenir, kokonaiskilpailussa toinen
;2020
:Espanjan ympäriajo, 5. etapilla kolmas
;2021
:Tour de Romandie, nuorten kilpailun voitto
:Espanjan ympäriajo, 21. etapilla kolmas
;2022
:Tirreno–Adriatico, kokonaiskilpailussa kuudes
:Tour of the Alps, kokonaiskilpailussa kolmas, nuorten kilpailun voitto
:Italian ympäriajo, kokonaiskilpailussa 18:s, 16. ja 21. (aika-ajo) etapilla toinen
:Puolan ympäriajo, kokonaiskilpailussa toinen, 6. etapin (aika-ajo) voitto
:Espanjan ympäriajo, kokonaiskilpailussa viides, 15. etapin voitto, 20. etapilla toinen
;2023
:Italian ympäriajo, kokonaiskilpailussa kuudes, nuorten kilpailussa toinen
;2024
:Tirreno–Adriatico, kokonaiskilpailussa kuudes
:Italian ympäriajo, kokonaiskilpailussa kuudes, nuorten kilpailussa toinen, 6. etapilla (aika-ajo) kolmas
:EM-kilpailut, aika-ajossa viides
;2025
:Pariisi–Nizza, kokonaiskilpailussa kolmas
:Tour of the Alps, kokonaiskilpailussa toinen, 4. etapin voitto
:Ranskan ympäriajo, kokonaiskilpailussa 12:s, 14. ja 19. etapin voitto, 10. etapilla toinen
:MM-kilpailut, aika-ajossa yhdeksäs

## Lähteet
Hannah Hampton

**Hannah Alice Hampton** (s. 16. marraskuuta 2000 Birmingham) on englantilainen jalkapalloilija, pelipaikaltaan maalivahti. Hän on pituudeltaan 175-senttimetrinen. Hän edustaa Englannin Superliigassa pelaavaa Chelseaa. Hän on pelannut Englannin naisten maajoukkueessa heinäkuun 25. päivään 2025 mennessä 21 ottelua.

Hampton aloitti jalkapallon Espanjassa asuessaan siellä lapsena perheensä kanssa viiden vuoden ajan. Tuolloin hän pelasi Villarrealin junioreissa hyökkääjänä, mutta palattuaan Englantiin vuonna 2010 hän vaihtoi maalivahdiksi. Hän pelasi Stoke Cityn junioreissa ennen paluutaan syntymäkaupunkiinsa Birminghamiin.

Hampton aloitti pääsarjauransa Birmingham Cityn joukkueessa kaudella 2017–2018. Hän pelasi neljän kauden aikana 51 superliigaottelua. Kausina 2021–2023 hän pelasi Aston Villassa 35 superliigaottelua. Hän siirtyi kesällä 2023 Chelseaan, jossa hän on kahden kauden aikana pelannut 32 superliigaottelua ja yhdeksän Mestarien liigan ottelua. Hän voitti Chelseassa molemmilla kausilla liigamestaruuden sekä jälkimmäisellä myös FA Cupin ja liigacupin.

Hampton edusti Englantia useissa nuorisomaajoukkueissa. Hän pelasi alle 17-vuotiaiden Euroopan-mestaruuskilpailuissa 2017 ja alle 19-vuotiaiden Euroopan-mestaruuskilpailuissa 2019.

Hampton pääsi naisten maajoukkueen mukaan vuonna 2020 ja pelasi joukkueessa ensimmäisen kerran helmikuussa 2022 Arnold Clark Cupin ottelussa Espanjaa vastaan. Hän kuului Englannin kultaa voittaneeseen joukkueeseen EM-kilpailuissa 2022 mutta ei päässyt turnauksessa pelaamaan. Hän saavutti hopeaa MM-kilpailuissa 2023 mutta oli edelleen vain varamaalivahtina. Vuonna 2025 Hampton nousi maajoukkueen ykkösmaalivahdiksi ja hänen edeltäjänsä Mary Earps jättäytyi kokonaan pois maajoukkuetoiminnasta. EM-kilpailuissa 2025 Hampton pelasi ykkösmaalivahtina. Hänet valittiin puolivälierässä Ruotsia vastaan ottelun parhaaksi pelaajaksi, ja ottelun ratkaisseessa rangaistuspotkukilpailussa hän torjui kaksi ruotsalaisten laukausta, ja kun lisäksi kolme ruotsalaista laukoi ohi maalin, selviytyi Englanti jatkoon seitsemän laukojaparin jälkeen. Loppuottelussa Espanjaa vastaan Hampton torjui rangaistuspotkukilpailussa kaksi Espanjan rangaistuslaukausta ja voitti kultaa.  

Hamptonilla on synnynnäisen silmien virheasennon vuoksi vaikeuksia syvyysnäössä. Hänen vahvuuksiaan pelaajana on torjuntatyöskentelyn lisäksi taito avata peliä lyhyillä syötöillä molemmilla jaloilla.

## Lähteet

## Aiheesta muualla